Lav et referat af nedenstående tekst:

Tekst:
Aram Suren og Samir Loudiyi brækkede bagdøren op i Nørresundby Bank i Lindholm den 11. september 2012. Herefter truede Aram sig til 980.000 kroner med en kniv. Det fandt retten bevist i dag. Sagen har vagt opsigt i hele landet. Det er nemlig kun to år siden de to svenskere begik et millionrøveri mod Klitgaard Ure i Aalborg. Dengang blev de udvist for bestandigt. - Jeg er godt tilfreds med dommen i dag, men det er klart at det er krænkende for retsbevidstheden, at de bliver udvist af Danmark og alligevel vender hurtigt tilbage til landet. I det her tilfælde må man sige at indrejseforbuddet ikke har været reelt effektivt, siger anklager Sebastian Knop Reventlow. Begge svenskere har taget let på indrejseforbuddet. Da de blev løsladt efter de første røveri mod Klitgaard Ure gik der kun to måneder før de begik det næste røveri mod Nørresundby Bank. I Samir Loudiyis tilfælde blev indrejseforbundet overholdt i mindre end en dag. Der gik der kun 14 timer fra han blev udvist fra Danmark med færge fra Frederikshavn til Gøteborg før han stod på dansk grund igen i Helsingør - Min klient synes der er dejligt i Danmark, så han ville gerne tilbage igen, siger Mikkel Nielsen der er forsvarer for Samir Loudiyi. Han bedyrer at hans klient siger, at han nu har forstået at han ikke er velkommen i Danmark. Samir Loudiyi nægter sig skyldig og ankede dommen, mens Aram Suren modtog sin straf. De blev begge udvist for bestandigt - igen. Samir Loudiyi var i øvrigt ikke selv tilstede i retten da han fik sin første udvisningsdom i Klitgaard Ure-sagen. Han stak nemlig af fra retten gennem et vindue på toilettet kort før dommen faldt.

Referat:
To svenske statsborgere blev i dag for anden gang udvist af Danmark for bestandigt. Svenskere, der tilsyneladende er ligeglade med deres indrejseforbud, blev idømt tre og et halvt års fængsel for et røveri mod Nørresundby Bank.